

**Bases reguladores del concurs per a l’adjudicació
de noves autoritzacions o d’autoritzacions
per a cobrir vacants del mercat de venda no sedentària de** indicar aquí el nom del mercat de venda no sedentària**.**

|  |
| --- |
| \*Amb caràcter previ, cal precisar que les bases dels concursos per a l’adjudicació de noves autoritzacions són les mateixes que les dels concursos per cobrir vacants. En aquest sentit, cal assenyalar que aquestes bases, en els casos de cobrir vacants, només s’apliquen quan l’ajuntament hagi descartat les altres vies de cobertura de vacants, com són:1. assignar la parada als participants en el darrer concurs de concurrència competitiva que hagin quedat sense plaça (en el termini de dos anys com a màxim);
2. destinar la parada a l’ampliació de parades ja preexistents;
 |

**Apartat 1. Sol·licitant**

Poden sol·licitar l’autorització municipal per exercir l’activitat de venda no sedentària les persones físiques o jurídiques legalment constituïdes, amb plena capacitat d’obrar, que no estiguin compreses en cap dels supòsits de prohibició per contractar amb l’administració previstos a l’article 71 de la Llei 9/2017, de 8 de novembre, de contractes del sector públic.

 **Apartat 2. Inici del procediment**

El procediment s’iniciarà mitjançant resolució de (òrgan municipal), que es publicarà en el Butlletí Oficial de la Província i s’exposarà en el tauler d’anuncis (i, si s’escau, en la pàgina web).

En l’esmentada resolució s’indicarà que el termini per resoldre les sol·licituds presentades serà de dos mesos des de la petició i que la manca de resolució expressa ultrapassat aquest termini tindrà efectes desestimatoris (arts. 56 i 57 del Reglament de patrimoni dels ens locals, aprovat pel Decret 336/1988, de 17 d’octubre).

Les sol·licituds per participar en el procediment hauran d’indicar la informació que consta a l’**Annex 1**.

Amb la sol·licitud caldrà aportar una declaració responsable en la qual el sol·licitant manifesti el compliment dels requisits, la disposició de la documentació exigida i el compliment durant el termini de vigència de l’autorització. Veure **Annex 2**.

**Apartat 3. Instrucció del procediment**

Quan les sol·licituds no compleixin els requisits establerts en l’apartat anterior, l’ajuntament requerirà a l’interessat que en el termini de deu dies hàbils esmeni la mancança o aporti el document o documents preceptius, amb l’advertiment que de no fer-ho, s’entendrà desistida la seva petició, i que aquesta s’arxivarà (art. 71 de la Llei 30/1992, de 26 de novembre, de règim jurídic de les administracions públiques i del procediment administratiu comú).

Per formular la proposta de resolució escaient, els serveis tècnics municipals hauran d’emetre informe de valoració de les sol·licituds degudament presentades, i sempre tenint en compte les disponibilitats de l’ajuntament, d’acord amb els criteris definits en l’apartat 5 d’aquest annex.

**Apartat 4. Tipologia de parades**

Els llocs de venda a adjudicar, es distribueixen en les següents tipologies de producte:

|  |  |  |  |  |
| --- | --- | --- | --- | --- |
|  | Nombre de parades | Sector comercial | / Subsector |  |
|  |  | SectorSectorSector...Sector | / Subsector 1/ Subsector 2/ Subsector 3.../ Subsector “n” |  |

**Apartat 5. Criteris de valoració**

Per poder emetre la proposta de resolució, els serveis tècnics municipals que hagin d’emetre informe hauran de tenir en compte els criteris de valoració següents:

|  |  |  |
| --- | --- | --- |
| FORMACIÓ | Hores d’activitats formatives acreditades relacionades directament amb l’activitat (especificar punts per hora). | Fins a 00 punts |
| MIX COMERCIAL | Si el concurs es subdivideix en funció de les diferents categories de productes de venda, no cal incloure’l.Si no és el cas, es poden establir puntuacions més altesper a aquelles activitats que es considerin prioritàries. | Fins a 00 punts |
| PRODUCTES | Productes del territori, amb un valor afegit lligat al mateix i a la qualitat (argumentat d’acord amb raons mediambientals).Productes sense presència actual al mercat que acompleixin determinades característiques que en justifiquin la priorització, sempre que es defineixi clarament el concepte i el grau de valoració (argumentat d’acord amb alguna de les “raons imperioses d’interès general” com les de la salut o el medi ambient). | Fins a 00 punts |
| ALTRES CRITERIS MEDIAMBIENTALS | Que el vehicle que el paradista fa servir per a la seva activitat és de baix nivell d’emissions de CO2 (etiquetes B, C, ECO o ZERO). | Fins a 00 punts |
| CARACTERÍSTIQUES DEL LLOCDE VENDA | Qualitat i seguretat de l’estructura i els componentsde les parades (argumentat en base a "raons imperioses d’interès general" com la protecció als consumidorsi dels propis treballadors, la protecció civil i la proteccióde l’entorn urbà). | Fins a 00 punts |
| DIGITALITZACIÓ | Incorporació de recursos tecnològics adreçat als clients, tals com sistemes de pagament (datàfon, Bizum, etc.), plataformes de venda en línia, pàgina web, xarxes socials (Instagram, Facebook, etc.), entre d’altres.Eines per la millora de la comunicació amb l’administració: correu electrònic, missatgeria ràpida (WhatsApp, Telegram, etc.) | Fins a 00 punts |
| MILLORES EN LA PRESTACIÓDELS SERVEIS | Serveis addicionals que millorin l’atenció al client.A tall d’exemple: serveis a domicili, atenció prioritària a la gent gran, etc. | Fins a 00 punts |
| CRITERIS PER DESFER EMPATSEN LA VALORACIÓ | Perfil socioeconòmic dels sol·licitantsDedicació empresarial (parcial o total). | Fins a 00 punts |
| Total puntuació màxima: 00 punts |

La proposta de resolució valorarà numèricament cadascuna de les sol·licituds presentades
i proposarà l’adjudicació de l’autorització a la/les que obtingui/n la major puntuació.

Totes aquelles sol·licituds que no arribin a una puntuació mínima de 00 punts, es consideraran desestimades automàticament i no passaran a formar part de la llista d’espera.

**Apartat 6. Resolució del procediment**

La resolució del procediment correspondrà a indicar òrgan municipal que serà qui atorgui les corresponents autoritzacions, amb el contingut previst en l’Ordenança de venda no sedentària de data indicar data.

**Apartat 7. Llista d’espera**

Quan el nombre de sol·licituds superi el d’autoritzacions per concedir, l’ajuntament formarà una llista d’espera en la que s’inclouran les que han restat excloses. Aquesta llista s’ordenarà per grups de productes i dins de cadascú s’hi inclouran les sol·licituds per ordre decreixent de la puntuació obtinguda.

Si el titular d’una autorització hi renunciés, així com també si l’autorització restés sense efecte per qualsevol altra causa, l’ajuntament podrà concedir-la atenent-se a l’ordre de la llista d’espera del corresponent grup de productes.

Aquesta llista d’espera tindrà una vigència màxima de dos anys des de la data de resolució
de l’últim concurs.